Diari Oficial de la Generalitat Valenciana


Sumari del DOGV 5443, del 05-02-2007 (2007/1024)

RESOLUCIÓ de 9 de novembre del 2006, de la direcció general de Qualitat Ambiental, per la qual s'atorga a l'empresa Undefa 1, SL. l'Autorització Ambiental Integrada per a una instal·lació existent de fabricació de paviment ceràmic al terme municipal de l'Alcora (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5443

Data del DOGV
:   05-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/1024


Data del document
:   09-11-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alcora, l'
    * empresa privada
    * ceràmica
    * edifici industrial

Vistos els documents que consten en l'expedient 025/05 IPPC, instruït a instàncies de l'empresa UNDEFA 1, SL., a fi d'obtenir l'autorització ambiental Integrada per a una instal·lació existent de fabricació de paviment ceràmic, s'emet aquesta resolució de conformitat amb els següents,
Antecedents de fet
Primer. Amb data 31 de març del 2005, el Sr. Manuel Sancho Gozalbo, en representació de l'empresa UNDEFA 1, SL., amb CIF U-65.435.778 i ubicada a la partida Santa, s/n, de l'Alcora (Castelló), presenta en la Conselleria de Territori i Habitatge, sol·licitud d'autorització ambiental integrada per a una indústria existent de fabricació de paviment ceràmic per monococció, la qual es detalla en l'annex I.
A la sol·licitud s'acompanya l'informe de compatibilitat urbanística emés per l'Ajuntament de l'Alcora amb data 15 de desembre del 2004.
Segon. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.
Tercer. Amb data 30 de juny del 2005, la Conselleria de Territori i Habitatge requereix nova documentació, la qual es presenta amb data 19 de juliol del 2005.
Quart. Amb data 20 de setembre del 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es publicat anunci en el Diari Oficial de la Generalitat (DOGV núm. 5096).
Durant aquest no es presenten al·legacions al projecte, ni en aquesta Conselleria ni en l'Ajuntament de l'Alcora, i en l'expedient consta certificat de la informació pública.
Cinqué. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, sobre l'adequació del projecte a tots aquells aspectes que siguen de la seua competència.
Posteriorment, amb dates diverses, es presenta per part de l'empresa documentació complementària aclaridora, a requeriment d'aquesta Conselleria.
Sisé. Segons el que disposa l'article 18 de la Llei 16/2002, l'expedient es remet a l'Ajuntament de l'Alcora, amb data 11 de novembre del 2005, el qual emet un informe sobre els aspectes de la seua competència amb data 21 de desembre del 2005.
Seté. Segons el que disposa l'article 19 de la Llei 16/2002, la Confederació Hidrogràfica del Xúquer emet un informe amb data 25 de juny del 2005, a fi de requerir nova documentació, la qual és esmenada per l'empresa el 19 d'agost.
Amb data 25 de gener del 2006 la Confederació Hidrogràfica del Xúquer emet nou informe, favorable en relació amb la gestió de les aigües residuals i condicionat per a l'abocament de pluvials.
Així mateix, s'han incorporat a l'expedient els informes emesos per l'Àrea de Residus i el Servei de Protecció de l'Ambient Atmosfèric.
Vuité. Amb data 3 de novembre del 2006 es realitza el tràmit d'audiència a l'interessat.
Als anteriors fets s'apliquen els següents,
FONAMENTS DE DRET
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 d'aquesta llei, estan subjectes a autorització ambiental integrada.
La instal·lació de referència està inclosa en l'epígraf 3.5 de l'annex 1 de la Llei 16/2002.
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència de la Generalitat i a les conselleries amb competències executives.
D'altra banda, de conformitat amb l'article 15 del Decret 137/2006, de 29 de setembre, del Consell de la Generalitat, pel que s'aprova el Reglament orgànic i funcional de la Conselleria de Territori i Habitatge, correspon a la Direcció General de Qualitat Ambiental, exercir les competències en matèria de prevenció i control integrats de la contaminació.
Vist quant antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Territori i Habitatge,
RESOLC
Primer. Concedir a UNDEFA 1, SL., l'autorització ambiental integrada per a les seues instal·lacions de fabricació de paviment ceràmic per monococció, ubicades a la partida Santa, s/n, de l'Alcora (Castelló), d'acord amb el Projecte bàsic per a l'obtenció de l'autorització ambiental integrada, de 24 de febrer del 2005, i subscrit pel Sr. Rogelio Martín Perales, la qual queda inscrita en el Registre General d'Instal·lacions IPPC de la Comunitat Valenciana amb el número 050-06/AAI/CV, condicionada al compliment dels requisits següents:
1. Valors límit d'emissió
1.1. Emissions atmosfèriques
1.1.1. Emissió de contaminants per focus canalitzats
Els focus d'emissió existents en les instal·lacions d'UNDEFA 1, SL. són els següents:
Nº FOCUS DESCRIPCIÓ
1 Filtre mànegues aspiració línies d'esmaltada
2 Filtre mànegues d'aspiració premses núm. 1 i 2
3 Filtre mànegues aspiració premsa núm. 3
4 Assecador núm. 2
5 Assecador núm. 1
6 Assecador núm. 3
7 Forn núm. 1
8 Forn núm. 2
Els valors límit d'emissió per als focus canalitzats descrits i la periodicitat de controls per ECMCA seran els següents:S'haurà de dur a terme un Pla d'Acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.
1.1.2. Emissions sonores.
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.
En particular, els límits sonors externs establits en la Llei 7/2002 per a zones d'ús industrial, són:
NIVELLS DIÜRN NOCTURN
Soroll 70 dB(A) 60 dB(A)
No obstant això, una vegada adaptada l'Ordenança municipal sobre sorolls i vibracions de l'Alcora a l'esmentada llei autonòmica, s'aplicaran els límits establits en aquesta, en cas de ser més restrictius.
1.2. Abocaments
S'actuarà segons allò que s'ha especificat en projecte (abocament zero), de manera que es garantisca la inexistència d'aigües residuals, industrials i domèstiques a domini públic hidràulic.
1.2.1. Aigües residuals industrials.
Totes les aigües residuals industrials es canalitzen i depositen en tres basses de formigó impermeables, i des d'una d'aquestes (bassa núm. 3) s'envien mitjançant camió bóta autoritzat a un gestor extern per a la seua valorització.
En la bassa núm. 3 les aigües residuals es mantenen en agitació a través d'un sistema d'aire comprimit, evitant la formació de fangs ceràmics, de manera que s'envien a un gestor en forma de suspensions aquoses.
1.2.2. Aigües residuals sanitàries
Es tracten en una depuradora biològica mitjançant un procés cíclic d'oxidació, i posteriorment es bomben fins a la bassa de recollida de l'aigua residual industrial (bassa núm. 3), i es destinen junt amb aquesta a valorització mitjançant un gestor extern autoritzat.
Com a conseqüència del procés de depuració es genera, a més, un segon corrent d'aigües brutes que es gestiona periòdicament a través de l'EDAR municipal de l'Alcora, i es disposa del permís corresponent per fer-ho.
1.2.3. Aigües pluvials
Les aigües pluvials recollides en les cobertes i esplanades de la fàbrica són abocades al vial Camí de Santa, fins que es definisca el sistema de recollida i abocament d'aigües pluvials per a la zona industrial, de manera que es procedirà a la seua connexió amb la xarxa municipal de clavegueram quan estiga construïda.
Les aigües pluvials abocades al vial esmentat seran netes.
El titular haurà de presentar en la Direcció General de Qualitat Ambiental, quan el tinga, el certificat de connexió de les aigües pluvials a xarxa de clavegueram municipal, emés per l'Ajuntament de l'Alcora, amb indicació de la data en què es va realitzar la connexió.
2. Protecció del sòl i de les aigües subterrànies
La documentació aportada inclou l'informe preliminar de situació del sòl que ocupa l'activitat, complint el que disposa el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.
Queda prohibit l'abocament a llit, sòl o subsòl que puga deteriorar la qualitat de les aigües sense tenir l'autorització de la Confederació Hidrogràfica del Xúquer.
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.
3. Procediments i mètodes de gestió de residus
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.
3.1. Producció de residus
El centre productor està inscrit en el Registre de Petits Productors de Residus Perillosos de la Comunitat Valenciana amb el número 12/10928. Aquest número haurà de figurar en els documents de control i seguiment i la resta de documentació que ho requerisca.
A continuació s'especifiquen els residus perillosos la producció dels quals queda autoritzada mitjançant aquesta resolució, sempre que la seua capacitat de generació anual siga de l'ordre de magnitud de què es detalla i la producció ceràmica en les instal·lacions del centre detallat en l'annex I siga de l'orde de 3.003.000 m²/any de taulellet paviment gres:Els residus no perillosos es lliuraran a un gestor autoritzat per a aquesta activitat, tal com consta en el projecte.
Si en el futur es generen fangs en el procés de depuració d'aigües sanitàries, aquest aspecte haurà de ser comunicat per a incorporar-ho a la llista de residus generats per l'empresa, i donar-los la gestió pertinent.
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.
4.1. Control d'emissions atmosfèriques
La periodicitat mínima de control de les emissions per entitats col·laboradores en matèria de qualitat ambiental serà la indicada en l'apartat 1.1 d'aquesta autorització, i els contaminants que s'han de controlar en cada focus són els indicats en el mateix apartat.
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.
4.1.1. Emissions de partícules per fonts difuses
Les instal·lacions per a l'emmagatzemament i el transport intern de materials pulverulents hauran d'estar tancades i disposar de sistemes d'aspiració amb depuració posterior.
Així mateix, s'haurà de controlar en l'entrada del complex que els camions van coberts i tancats per a evitar vessaments i desbordaments.
4.1.2. Emissió de contaminants per focus canalitzats.
6.0.0.0. Sistemes de depuració de partícules
Hauran de disposar de sistemes correctors de depuració de partícules almenys els focus que evacuen corrents de gasos provinents d'aspiracions de material pulverulent. El funcionament correcte d'aquests sistemes correctors s'assegurarà mitjançant el control i registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre haurà de ser verificada per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.
6.7.4.4. Condicions de presa de mostres i expressió de resultats
a) Punts de presa de mostra: els focus canalitzats hauran de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'altura del punt d'abocament d'un focus no hi haja altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o esclat).
b) Preferiblement, la temperatura dels gasos en el punt de mostratge serà menor de 200ºC.
c) Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.
d) Les concentracions amidades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 18% de O2.
e) Les mesures de fluor es realitzaran amb sondes de tefló o material teflonat.
4.2. Control d'abocaments
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.
S'hauran de realitzar controls periòdics dels canals que transporten l'aigua residual industrial i de les basses de recollida, les quals hauran de ser perfectament impermeables.
4.3. Control de residus
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. L'emmagatzemament temporal de residus perillosos s'haurà de fer segregat per tipus de residu, haurà d'estar convenientment senyalitzat i s'haurà de fer en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o dificulte la seua gestió.
Haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, en funció de la naturalesa del contaminant recollit.
L'envasament i etiquetatge dels residus s'haurà de fer d'acord amb el que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix s'haurà de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.
Els residus perillosos i no perillosos s'hauran de lliurar a gestors que disposen de la corresponent autorització administrativa per a la gestió d'aquests residus.
S'haurà d'elaborar un pla de prevenció i reducció de residus i s'haurà de presentar en la Direcció General de Qualitat Ambiental cada quatre anys.
Anualment s'haurà d'emplenar la declaració anual de productor de residus perillosos i no perillosos, la qual serà remesa a la Direcció General de Qualitat Ambiental abans de l'1 de març de cada any. En aquesta declaració s'haurà d'especificar l'origen i la quantitat dels residus produïts, la destinació donada a cadascun i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.
4.4. Control de sorolls
Respecte al nivell de sorolls transmesos a l'exterior haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.
Es durà a terme un control de les emissions acústiques i dels nivells de recepció en l'entorn, mitjançant la realització d'auditories acústiques, amb el contingut indicat en l'article 18 del Decret 266/2004, en el termini d'un any des de la concessió de l'autorització ambiental integrada i almenys cada cinc anys. Els certificats dels resultats obtinguts en les auditories acústiques constituiran el Llibre de Control, el qual haurà d'estar a disposició de l'administració.
L'auditoria acústica haurà de ser realitzada per una entitat col·laboradora en matèria de qualitat ambiental per al camp de la contaminació acústica, d'acord amb el que estableix el Decret 229/2004, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.
S'establiran mesures correctores per a atenuar el soroll procedent dels focus que superen els nivells de soroll.
5. Mesures a adoptar en situacions diferents de les normals que puguen afectar el medi ambient.
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.
6. Altres condicions
Haurà de complir-se el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de la llei esmentada.
Així mateix, caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.
S'hauran de complir totes les disposicions aplicables per a garantir la seguretat, la salut de les persones i el medi ambient.
Es comprovarà en el control inicial que s'han realitzat les mesures previstes en el projecte.
Segon. L'autorització ambiental integrada s'haurà de renovar, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
Tercer. En relació amb el certificat d'adequació del projecte, el titular haurà de donar compte de l'adaptació de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, i es presentarà prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. El realitzarà personal de la Direcció General de Qualitat Ambiental de la Conselleria de Territori i Habitatge.
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
3. Prestar l'assistència i col·laboració necessàries als que realitzen les actuacions de vigilància, inspecció i control.
Seté. En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
València, 9 de novembre del 2006.- El director general de Qualitat Ambiental: Jorge Lamparero Lázaro.
ANNEX I
Descripció del projecte
L'activitat d'UNDEFA 1, SL. és la fabricació de paviment (gres) de pasta roja per monococció. L'empresa es troba ubicada en dos solars, un corresponent a la unitat de producció i l'altre a la unitat d'emmagatzemament de producte acabat, separats pel vial camí Santa, i sol·licita l'autorització ambiental integrada per a les seues instal·lacions, tal com es troben actualment en funcionament, amb capacitat de producció anual de 3.003.000 m² de paviment.
La planta de fabricació disposa de tres premses hidràuliques, tres assecadors a gas natural, tres esmaltadores, dos forns de cocció a gas natural i dues línies de selecció.
El procés industrial per a la fabricació tant de gres com de porosa comença amb la recepció de la terra atomitzada, que es transporta mitjançant camions banyera, i es descarrega en dues tremuges tancades, des d'on passa a unes sitges metàl·liques tancades en espera del seu transport a la secció de premsat, després del tamisatge de l'argila.
Una vegada premsats els distints formats, les peces conformades se sotmeten a un procés d'assecament en assecadors ràpids verticals, per a perdre la humitat necessària i passar a les línies d'esmaltada, on se'ls aplica el disseny corresponent mitjançant esmalts, serigrafies, afumats i granulats.
Els esmalts es preparen per molturació via humida de les matèries primeres necessàries en molins discontinus de boles. Aquestes matèries primeres són frites, colors i serigrafies, que es reben en contenidors flexibles i sacs procedents de les empreses subministradores.
Posteriorment a l'esmaltada, les peces són carregades en els boxs per al seu trasllat als forns monoestrat de corrons, on es produeix la cocció.
Una vegada cuites, es procedeix a la classificació de les peces i posteriorment s'empaqueten i paletitzen els productes acabats, i es traslladen al magatzem de producte acabat en espera de la seua expedició.
Les aigües residuals del procés, generades fonamentalment en les seccions de preparació d'esmalts i esmaltadores, s'arrepleguen en una bassa impermeable, des d'on es retiren mitjançant camions bóta fins a gestor autoritzat, que procedirà a la seua valorització mitjançant un procés d'atomització.
Les aigües domèstiques es canalitzen fins una depuradora biològica, i després del procés de depuració es porten a la bassa d'aigües residuals industrials, i són enviades amb aquestes a gestor autoritzat.
Les aigües pluvials s'aboquen a través de cunetes, al vial camí de Santa, fins que es dispose de la infraestructura necessària per a la seua recollida, moment en que es canalitzaran fins al col·lector municipal de pluvials.
Respecte a les emissions a l'atmosfera, la instal·lació disposa de mesures correctores per a evitar l'emissió de partícules en les seccions de premsa i en les línies d'esmaltada, consistents en sistemes d'aspiració i filtres de mànegues de via seca. Les partícules recollides en els filtres es porten a atomitzador.
Els gasos provinents de processos de combustió en forns i assecadors són evacuats a l'exterior a través de ximeneres.
Els residus produïts per l'exercici de l'activitat són emmagatzemats en l'empresa, i es disposa d'un magatzem general tancat i cobert per al cas dels perillosos, fins a la seua retirada per gestors autoritzats.